ประกาศการทางพิเศษแห่งประเทศไทยประกาศการทางพิเศษแห่งประเทศไทยเรื่องการออกพันธบัตรการทางพิเศษแห่งประเทศไทยพ.ศ. ๒๕๕๗ครั้งที่ ๔[๑] อาศัยอำนาจตามความในมาตรา ๑๐ (๖) ประกอบกับมาตรา ๕๗ (๓)แห่งพระราชบัญญัติการทางพิเศษแห่งประเทศไทย พ.ศ. ๒๕๕๐และโดยความเห็นชอบของคณะรัฐมนตรีในการประชุม เมื่อวันที่ ๒๑ มกราคม ๒๕๕๗ผู้ว่าการการทางพิเศษแห่งประเทศไทยจึงขอประกาศให้ทราบว่าข้อ ๑ การทางพิเศษแห่งประเทศไทยจะทำการกู้เงินเพื่อการบริหารและจัดการหนี้โดยวิธีการออกจำหน่ายพันธบัตรข้อ ๒ พันธบัตรนี้มีชื่อเรียกว่าพันธบัตรการทางพิเศษแห่งประเทศไทย พ.ศ. ๒๕๕๗ ครั้งที่ ๔ข้อ ๓ พันธบัตรนี้กระทรวงการคลังเป็นผู้ค้ำประกันต้นเงินและดอกเบี้ยข้อ ๔ พันธบัตรนี้เป็นพันธบัตรชนิดระบุชื่อผู้ถือข้อ ๕ พันธบัตรนี้มีมูลค่าที่ออกรวม ๗๐๐,๐๐๐,๐๐๐ บาท (เจ็ดร้อยล้านบาทถ้วน) แบ่งออกเป็น ๗๐๐,๐๐๐ หน่วย (เจ็ดแสนหน่วย) มูลค่าหน่วยละ ๑,๐๐๐ บาท(หนึ่งพันบาทถ้วน) ซึ่งจำหน่ายให้แก่บุคคลธรรมดาและนิติบุคคลทั่วไปโดยไม่จำกัดประเภทบุคคลและสัญชาติข้อ ๖ พันธบัตรนี้มีกำหนดไถ่ถอนพันธบัตรเมื่อครบ๓ ปี โดยเป็นการไถ่ถอนครั้งเดียวเต็มตามจำนวนที่ออก และไม่มีการไถ่ถอนก่อนกำหนดข้อ ๗ วันออกจำหน่ายพันธบัตรคือ วันที่ ๓๐ เมษายน ๒๕๕๗ข้อ ๘ วันไถ่ถอนพันธบัตรคือ วันที่ ๓๐ เมษายน ๒๕๖๐หากวันดังกล่าวตรงกับวันหยุดทำการของการทางพิเศษแห่งประเทศไทยหรือวันหยุดทำการของธนาคารพาณิชย์ให้เลื่อนวันครบกำหนดไถ่ถอนเป็นวันเปิดทำการถัดไปข้อ ๙ พันธบัตรมีอัตราดอกเบี้ยร้อยละ๒.๗๐ ต่อปี คำนวณจากมูลค่าของพันธบัตร โดยเริ่มคำนวณจากวันออกพันธบัตรถึงวันก่อนวันไถ่ถอนพันธบัตรการคำนวณดอกเบี้ยใช้หลักเกณฑ์หนึ่งปีมี๓๖๕ วัน และนับวันตามจำนวนวันที่เกิดขึ้นจริง เศษของ ๑ สตางค์ให้ปัดทิ้งข้อ ๑๐ การทางพิเศษแห่งประเทศไทยจะชำระดอกเบี้ยให้แก่ผู้ถือกรรมสิทธิ์ในพันธบัตรตามกำหนดเวลาดังนี้๑๐.๑ ดอกเบี้ยงวดแรก ชำระในวันที่ ๓๐ ตุลาคม ๒๕๕๗๑๐.๒ ดอกเบี้ยงวดต่อไปชำระทุก ๆ ๖ เดือน ทุก ๆ วันที่ ๓๐ เมษายน และ ๓๐ตุลาคม๑๐.๓ ดอกเบี้ยงวดสุดท้ายชำระพร้อมกับต้นเงินของพันธบัตร ณวันไถ่ถอนพันธบัตร๑๐.๔ ถ้าวันถึงกำหนดชำระดอกเบี้ยดังที่ระบุใน ๑๐.๑ ๑๐.๒ และ ๑๐.๓ ตรงกับวันหยุดทำการของการทางพิเศษแห่งประเทศไทยหรือวันหยุดทำการของธนาคารพาณิชย์ ก็ให้เลื่อนไปชำระในวันเปิดทำการถัดไปข้อ ๑๑ การทางพิเศษแห่งประเทศไทยมอบหมายให้ธนาคารสแตนดาร์ดชาร์เตอร์ด (ไทย) จำกัด (มหาชน)เป็นผู้จัดการจัดจำหน่ายและประกันการจำหน่ายพันธบัตรการทางพิเศษแห่งประเทศไทย พ.ศ.๒๕๕๗ ครั้งที่ ๔โดยมีธนาคารแห่งประเทศไทยเป็นนายทะเบียนและตัวแทนการจ่ายเงินพันธบัตรการทางพิเศษแห่งประเทศไทยข้อ ๑๒ ธนาคารแห่งประเทศไทยทำหน้าที่รับผิดชอบในการเป็นนายทะเบียนและตัวแทนการจ่ายเงินพันธบัตรและการจัดการอื่นๆ ที่จำเป็นเพื่อผลประโยชน์ในการนี้ข้อ ๑๓ รายละเอียดขั้นตอน วิธีการและกำหนดการเปิดให้จองซื้อพันธบัตรตลอดจนขั้นตอนวิธีการจัดสรรและวิธีการชำระเงินคืนแก่ผู้จองซื้อพันธบัตรในกรณีที่ไม่ได้รับสิทธิในการจัดสรรให้จองซื้อพันธบัตรหรือได้รับจัดสรรในการจองซื้อพันธบัตรไม่เต็มตามความประสงค์จะประกาศในหนังสือชี้ชวนซื้อพันธบัตรข้อ ๑๔ การโอนกรรมสิทธิ์หรือการจำนำพันธบัตรจะต้องนำพันธบัตรไปจดทะเบียนที่ธนาคารแห่งประเทศไทยซึ่งได้รับแต่งตั้งเป็นนายทะเบียนและตัวแทนการจ่ายเงินพันธบัตรนี้การโอนกรรมสิทธิ์หรือการจำนำพันธบัตรหรือการเปลี่ยนแปลงเงื่อนไขให้ถือปฏิบัติตามระเบียบและพิธีปฏิบัติของธนาคารแห่งประเทศไทยข้อ ๑๕ กรรมสิทธิ์ในพันธบัตรนี้ให้ถือตามการจดทะเบียนที่นายทะเบียนเป็นสำคัญข้อ ๑๖ พันธบัตรนี้ไม่สมบูรณ์ เว้นแต่พนักงานธนาคารแห่งประเทศไทยซึ่งผู้ว่าการการทางพิเศษแห่งประเทศไทยได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนี้แล้วข้อ ๑๗ ในกรณีที่พันธบัตรชำรุด สูญหายหรือถูกทำลายด้วยประการใด ๆ ธนาคารแห่งประเทศไทยจะออกพันธบัตรให้ใหม่ เมื่อผู้ถือกรรมสิทธิ์ในพันธบัตรได้ปฏิบัติตามระเบียบของธนาคารแห่งประเทศไทยแล้วข้อ ๑๘ การดำเนินการตามข้อ ๑๔ และ/หรือข้อ ๑๗ผู้ถือกรรมสิทธิ์ในพันธบัตรจะต้องเสียค่าใช้จ่ายต่าง ๆ เพื่อการนั้นด้วยประกาศณ วันที่ ๒๘ เมษายน พ.ศ. ๒๕๕๗ณรงค์ เขียดเดชรองผู้ว่าการฝ่ายบริหารปฏิบัติการแทนผู้ว่าการการทางพิเศษแห่งประเทศไทยปริยานุช/ผู้จัดทำ๒๖ พฤษภาคม๒๕๕๗จุฑามาศ/ผู้ตรวจ๓ มิถุนายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๗๗ ง/หน้า ๒๒/๑๔ พฤษภาคม ๒๕๕๗